
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1641 

28 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της αμιγούς 
Δημοτικής Επιχείρησης του Δήμου Νέας Ιωνίας 
με την επωνυμία «Δημοτική Επιχείρηση Έργων 

και Ανάπτυξης Νέας Ιωνίας» (Δ.Ε.Π.Ε.Α). 1 

Τροποποίηση της υπ’ αριθμ. 36415/18.12.1991 απόφα¬ 
σης του Νομάρχη Ανατολικής Αττικής για τη σύ¬ 
σταση Συνδέσμου Δήμων και Κοινοτήτων για την 
προστασία και ανάπλαση του περιβάλλοντος της 

περιοχής του Πεντελικού Αττικής (Σ.Π.Α.Π.). 2 

Συγχώνευση Νομικών Προσώπων του Δήμου Αλίμου 
με την επωνυμία «Πολιτιστικό Κέντρο Δήμου Αλί¬ 
μου», «Θουκυδίδειος Δημοτική Βιβλιοθήκη Αλίμου» 
και «Μουσικό Εργαστήρι Δήμου Αλίμου» σε ενιαίο 
Νομικό Πρόσωπο με την επωνυμία «Θουκυδίδειος 


Πολιτιστικός Οργανισμός Δήμου Αλίμου». 3 

Τροποποίηση της συστατικής πράξης του Ν.Π.ΔΔ. 
«Δημοτικοί Παιδικοί- Βρεφικοί Σταθμοί Ζωγρά¬ 
φου». 4 

Σύσταση Νομικού Προσώπου στο Δήμο Καλλιθέας Ν. 
Αττικής με το όνομα «47 η Σχολική Επιτροπή (14° 

Γ υμνάσιο)». 5 

Σύσταση Νομικού Προσώπου στο Δήμο Καλλιθέας Ν. 
Αττικής με το όνομα «48 η Σχολική Επιτροπή (12° 

Γ υμνάσιο)». 6 


Σύσταση Νομικού Προσώπου με την επωνυμία «Σχο¬ 
λική Επιτροπή Νηπιαγωγείου, Δ.Δ. Αμπελακίου». 7 
Κατάθεση Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγω¬ 


γείου Αμπελακίου». 8 

Διορισμός μελών της Διοικητικής Επιτροπής Στρα¬ 
τιωτικών Επιτάξεων στο Ν. Τρικάλων. 9 

Σύσταση δημοτικού νομικού προσώπου με την επω¬ 
νυμία «Σχολική Επιτροπή 14ου Νηπιαγωγείου Κα¬ 
λαμαριάς» στον Δήμο Καλαμαριάς του Νομού 

Θεσσαλονίκης. 10 

Τροποποίηση της συστατικής πράξης του δημοτικού 
νομικού προσώπου με την επωνυμία «24η Ενιαία 
Σχολική Επιτροπή 12ου Δημοτικού - 14ου Νηπια¬ 
γωγείου Δήμου Καλαμαριάς» στον Δήμο Καλα¬ 
μαριάς του Ν. Θεσσαλονίκης. 11 


Τροποποίηση της συστατικής πράξης του δημοτι¬ 
κού νομικού προσώπου με την επωνυμία «Αθλητι¬ 
κός Οργανισμός Δήμου Χαλάστρας» όσον αφορά 
την αύξηση της ετήσιας επιχορήγησης του Δή¬ 


μου Χαλάστρας προς το νομικό πρόσωπο. 12 

Α ΠΟΦΑΣΕΙ Σ 

Αριθμ. 49852+47033 (1) 


Τροποποίηση της συστατικής πράξης της αμιγούς Δη¬ 
μοτικής Επιχείρησης του Δήμου Νέας Ιωνίας με την 
επωνυμία «Δημοτική Επιχείρηση Έργων και Ανάπτυ¬ 
ξης Νέας Ιωνίας» (Δ.Ε.Π.Ε.Α). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως 284 του π.δ/τος 
410/1995 (Φ.Ε.Κ. Α' 231). 

2. Την υπ’ αριθμ. 25027/1984 απόφαση του Υπουργού 
Εσωτερικών που δημοσιεύθηκε στο Φ.Ε.Κ. 244/19.4.1984 
τ.Β'. 

3. Το υπ’ αριθμ. 520/1988 π.δ. (Φ.Ε.Κ. 236/24.10.1998 τ.Α'), 
όπως τροποποιήθηκε με την παρ. 12 του άρθρου 5 του 
ν. 2307/1995. 

4. Τις παραγράφους 22, 23 και 24 του άρθρου 11 του 
ν. 2503/1997 (Φ.Ε.Κ. 107/30.5.1997 τ.Α'). 

5. Την υπ’ αριθμ. 67892/12.10.1984 απόφαση σύστασης 
του Υπουργού Εσωτερικών η οποία δημοσιεύθηκε στο 
Φ.Ε.Κ. 759/26.10.1984 τ.Β', όπως μεταγενέστερα τροπο¬ 
ποιήθηκε. 

6. Την υπ’ αριθμ. 228/2005 απόφαση του Δημοτυχού 
Συμβουλίου του Δήμου Ν. Ιωνίας που αφορά τροπο¬ 
ποίηση της συστατικής πράξης της αμιγούς Δημοτικής 
Επιχείρησης με την επωνυμία «Δημοτικής Επιχείρησης 
Έργων και Ανάπτυξης Νέας Ιωνίας. 

7. Την υπ’ αριθμ. οικ. 16978/12.11.2003 απόφαση του 
Γ ενικού Γ ραμματέα Περιφέρειας Λαϊκής, Φ.Ε.Κ. 1693/ 
18.11.2003 τ.Β'. «Μεταβίβαση αρμοδιοτήτων και εξουσί¬ 
ας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενι¬ 
κό Διευθυντή Περιφέρειας, στους προϊστάμενους των 
Διευθύνσεων Αυτοδιοίκησης - Αποκέντρωσης, Τοπικής 
Αυτοδιοίκησης και Διοίκησης Αν. Αττικής - Δυτ. Αττικής 
- Πειραιώς και στους Προϊσταμένους των τμημάτων των 
Διευθύνσεων αυτών», αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Τροποποιείται η παρ. ιχ' του άρθρου 2 της υπ’ αριθμ. 
67892/12.10.1984 απόφασης του Υπουργού Εσωτερικών 
(Φ.Ε.Κ. 759/Β/1984), η οποία έχει ως εξής: 

Αρθρο 2: Σκοπός 

ιχ) Η ανάληψη από το Δήμο της άσκησης αρμοδιο¬ 
τήτων, της εφαρμογής προγραμμάτων και της εκτέλε¬ 
σης εργασιών, που αφορούν δημοτικές δραστηριότητες, 
ενδεικτικά :η μίσθωση χώρων για υπαίθρια διαφήμιση, 
η δημοτική συγκοινωνία, η καθαριότητα της πόλης, η 
φροντίδα των κήπων, η δημοτική κατασκήνωση, ο δη¬ 
μοτικός κινηματογράφος, τα κοινωνικά προγράμματα, 
η ίδρυση και λειτουργία χώρων στάθμευσης. 

Κάλυψη Δαπάνης 

Από την απόφαση αυτή προκαλείται δεν δαπάνη εις 
βάρος του προϋπολογισμού του Δήμου ούτε για το 
τρέχον ουχ. έτος ούτε για τα επόμενα έτη. 

Κατά τα λοιπά ισχύει ως έχει η υπ’ αριθμ. 67892/ 
12.10.1984 απόφαση του Υπουργού Εσωτερικών (Φ.Ε.Κ. 
759/Β/1984). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-*- 

Αριθμ. 53367+53369+42032 (2) 

Τροποποίηση της υπ’ αριθμ. 36415/18.12.1991 απόφα¬ 
σης του Νομάρχη Ανατολικής Αττικής για τη σύσταση 
Συνδέσμου Δήμων και Κοινοτήτων για την προστασία 
και ανάπλαση του περιβάλλοντος της περιοχής του 
Πεντελικού Αττικής (Σ.Π.Α.Π.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την υπ’ αριθμ. 36415/18.12.1991 απόφαση του Νομάρ¬ 
χη Ανατολικής Αττικής που δημοσιεύθηκε στο Φ.Ε.Κ. 
54/5.2.1992 τ.Β' που αφορά στη σύσταση Συνδέσμου 
Δήμων και Κοινοτήτων για την προστασία και ανάπλα¬ 
ση του περιβάλλοντος της περιοχής του Πεντελικού 
Αττικής (Σ.Π.Α.Π.), όπως μεταγενέστερα τροποποιήθη¬ 
κε με την α) υπ’ αριθμ. 35539/27.9.1996 απόφαση του 
Προϊστάμενου της Περιφερειακής Δ/σης Αθηνών που 
δημοσιεύθηκε στο Φ.Ε.Κ. 971/24.10.1996 και την διόρθωση 
σφάλματος αυτής (Φ.Ε.Κ. 1032/12.11.1996) και τις β) υπ’ 
αριθμ. 27102/ 30.6.2000 (Φ.Ε.Κ. 876/17.7.2000 τ.Β'), γ) υπ’ 
αριθμ. 39334/11.12.2001 (Φ.Ε.Κ. 8/11.1.2002 τ.Β') και δ) υπ’ 
αριθμ. 64108/24.11.2004 αποφάσεις του Γενικού Γραμμα¬ 
τέα Περιφέρειας Αττικής. 

3. Την υπ’ αριθμ. 27/2005 απόφαση του Διοικητικού 
Συμβουλίου και την υπ’ αριθμ. 39/2005 απόφαση της 
Εκτελεστικής Επιτροπής του ΣΠΑΠ, που αφορούν στην 
ένταξη των Δήμων Αρτέμιδος και Γαλατσίου στον Σύν¬ 
δεσμο και τις αντίστοιχες αποφάσεις των Δήμων Γ α¬ 
λατσίου και Αρτέμιδος. 

4. Τις διατάξεις του άρθρου 206 του π.δ. 410/1995 
(Φ.Ε.Κ. Α' 231) «Δημοτικός και Κοινοτικός Κώδικας». 


5. Την υπ’ αριθμ. οικ. 16978/12.11.2003 απόφαση του 
Γ ενικού Γ ραμματέα Περιφέρειας Αττικής, Φ.Ε.Κ. 1693/ 
18.11.2003 τ.Β' «Μεταβίβαση αρμοδιοτήτων και εξουσί¬ 
ας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενι¬ 
κό Διευθυντή Περιφέρειας, στους προϊστάμενους των 
Διευθύνσεων Αυτοδιοίκησης - Αποκέντρωσης, Τοπικής 
Αυτοδιοίκησης και Διοίκησης Αν. Αττικής - Δυτ. Αττικής 
- Πειραιώς και στους Προϊσταμένους των τμημάτων των 
Διευθύνσεων αυτών», αποφασίζουμε: 

Τροποποιούμε το άρθρο 1 της υπ’ αριθμ. 36415/18.12.1991 
απόφασης του Νομάρχη Ανατολικής Αττικής ως εξής: 

1. Συστήνουμε Σύνδεσμο Δήμων και Κοινοτήτων, με την 
επωνυμία «Σύνδεσμος για την προστασία και ανάπλα¬ 
ση του περιβάλλοντος της περιοχής του Πεντελικού» 
(Σ.Π.Α.Π.), αποτελούμενο από τους Δήμους Κηφισιάς, Ν. 
Ερυθραίας, Βριλησσίων, Μελισσιών, Αμαρουσίου, Χαλαν¬ 
δρίου, Αγ. Στεφάνου, Ραφήνας, Ν.Μάκρης, Αρτέμιδος και 
Γ αλατσίου και τις Κοινότητες Νέας Πεντέλης, Πεντέλης, 
Εκάλης, Διονύσου, Δροσιάς, Άνοιξης, Ροδόπολης, Στα- 
μάτας, Ανθούσας και Πικερμίου. 

Κατά τα λοιπά ισχύει ως έχει υπ’ αριθμ. 36415/18.12.1991 
απόφασης του Νομάρχη Ανατολικής Αττικής. 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Συνδέσμου για την προστασία και ανάπλαση του 
περιβάλλοντος της περιοχής του Πεντελικού (Σ.Π.Α.Π.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 58826 (3) 

Συγχώνευση Νομικών Προσώπων του Δήμου Αλίμου 
με την επωνυμία «Πολιτιστικό Κέντρο Δήμου Αλί¬ 
μου», «Θουκυδίδειος Δημοτική Βιβλιοθήκη Αλίμου» και 
«Μουσικό Εργαστήρι Δήμου Αλίμου» σε ενιαίο Νομι¬ 
κό Πρόσωπο με την επωνυμία «Θουκυδίδειος Πολι¬ 
τιστικός Οργανισμός Δήμου Αλίμου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Την υπ’ αριθμ. 37819/21.12.1984 του Νομάρχη Δ/τος 
Πειραιώς, που δημοσιεύθηκε στο Φ.Ε.Κ. 33/22.1.1985 τ.Β' 
και αφορά στη σύσταση ίδιου Ν.Π. στο Δήμο Αλίμου με 
την επωνυμία «Μουσικό Εργαστήρι Δήμου Αλίμου». 

3. Το υπ’ αριθμ. 788/12.11.1969 βασιλικό διάταγμα που 
δημοσιεύθηκε στο Φ.Ε.Κ. 256/6.12.1969 τ.Α' και αφορά 
στη σύσταση ιδίου Ν.Π. στο Δήμο Αλίμου με το όνο¬ 
μα «Θουκυδίδειος Δημοτική Βιβλιοθήκη Αλίμου», όπως 
τροποποιήθηκε. 

4. Το υπ’ αριθμ. 383/26.5.1982 προεδρικό διάταγμα που 
δημοσιεύθηκε στο Φ.Ε.Κ. 69/11.6.1982 τ.Α' και αφορά στη 
σύσταση ιδίου Ν.Π. στο Δήμο Αλίμου με το όνομα «Πο¬ 
λιτιστικό Κέντρο Δήμου Αλίμου». 

5. Τις διατάξεις του άρθρου 203 του π.δ. 410/1995 
«ΔΗΜΟΤΙΚΟΣ ΚΟΙΝΟΤΙΚΟΣ ΚΩΔΙΚΑΣ». 

6. Την υπ’ αριθμ. 444/2005 απόφαση του Δημοτικού 
Συμβουλίου του Δήμου Αλίμου που αφορά στη συγχώ¬ 
νευση ιδίων Νομικών Προσώπων του Δήμου Αλίμου με 
την επωνυμία «Πολιτιστικό Κέντρο Δήμου Αλίμου», «Οου- 
κυδίδειος Δημοτική Βιβλιοθήκη Αλίμου» και «Μουσικό 
Εργαστήρι Δήμου Αλίμου» σε ενιαίο Νομικό Πρόσωπο με 
την επωνυμία «Θουκυδίδειος Πολιτιστικός Οργανισμός 
Δήμου Αλίμου». 

7. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, Φ.Ε.Κ. 1693/ 
18.11.2003 τ.Β' «Μεταβίβαση αρμοδιοτήτων και εξουσί¬ 
ας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων σων Γενι¬ 
κό Διευθυντή Περιφέρειας, στους προϊστάμενους των 
Διευθύνσεων Αυτοδιοίκησης - Αποκέντρωσης, Τοπικής 
Αυτοδιοίκησης και Διοίκησης Αν. Αττικής - Δυτ. Αττικής 
-Πειραιώς και στους Προϊσταμένους των τμημάτων των 
Διευθύνσεων αυτών», αποφασίζουμε: 

Συστήνουμε στο Δήμο Αλίμου του Νομού Αττικής 
ίδιο Νομικό Πρόσωπο με την επωνυμία: «Θουκυδίδει- 
ος Πολιτιστικός Οργανισμός Δήμου Αλίμου», το οποίο 
διέπεται από τις διατάξεις του άρθρου 203 του π.δ. 
410/1995 (Δ.Κ.Κ.). Στο ανωτέρω Ν.Π. περιλαμβάνονται τα 
Ν.Π. «Πολιτιστικό Κέντρο Δήμου Αλίμου», «Θουκυδίδειος 
Δημοτική Βιβλιοθήκη Αλίμου» και «Μουσικό Εργαστήρι 
Δήμου Αλίμου» Έδρα του Ν.Π. είναι ο Δήμος Αλίμου 
Νομού Αττικής. 

1. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

Α. Η δημιουργία της απαραίτητης πολιτιστικής υποδο¬ 
μής και η προώθηση του πολιτισμού στον Αλιμο. 

Β. Η διάδοση και η ανάπτυξη της καλλιτεχνικής παι¬ 
δείας στους τομείς του χορού, της μουσικής, των εικα¬ 
στικών τεχνών κ.λπ. 

Γ. Η δημιουργία προϋποθέσεων και η εξασφάλιση συν¬ 
θηκών για τη δημιουργική αξιοποίηση του ελεύθερου 
χρόνου των πολιτών και ιδιαίτερα των νέων σε πνευ¬ 
ματικές δραστηριότητες και η ανάπτυξη των ατομικών 
δημιουργικών ικανοτήτων. 

Δ. Η οργάνωση και πραγματοποίηση διαλέξεων, συζη¬ 
τήσεων, συνεδρίων, εκθέσεων και λοιπών εκδηλώσεων με 
θάγιατα πολιτιστικά, επιστημονικά, κοινωνικά, οικολογικά, 
πολιτικά, μουσικά και εν γένει καλλιτεχνικά, επιμορφωτι¬ 
κά, ψυχαγωγικά καθώς επίσης και η οργάνωση εκδηλώ¬ 
σεων των τμημάτων του Πολιτιστικού Οργανισμού. 

Ε. Η μελέτη, σπουδή και έρευνα του έργου και της 
ζωής του μεγάλου ιστορικού της αρχαιότητας Θουκυδί¬ 
δη του Αλιμούσιου, η μελέτη και έρευνα της επίδρασης 
και απήχησης του έργου αυτού στην κοινωνία από την 
αρχαιότητα μέχρι σήμερα, καθώς επίσης η ανάδειξη της 
σπουδαιότητας, η διάδοση και εκλάΐκευση του Οουκυ- 
δίδειου έργου. 

Στ. Η μελέτη και προβολή των αρχαιολογικών ευρη¬ 
μάτων και μνημείων της περιοχής του Αλίμου με την 
οργάνωση εκδηλώσεων, ξεναγήσεων κ,λπ. για να έλ¬ 
θουν οι δημότες σε επαφή, γνωριμία και μελέτη με την 
ιστορία του τόπου. 

Ζ. Η πραγματοποίηση επιμορφωτικών σεμιναρίων με 
σκοπό τη λαϊκή επιμόρφωση σε ευρύ κύκλο γνωστικών 
αντικειμένων του πολιτισμού. 

Η. Η δημιουργία θεατρικού τομέα. 

Ο. Η δημιουργία τμήματος (τομέα) εκμάθησης παρα¬ 
δοσιακών χορών, κλασικού μπαλέτου, σύγχρονου χορού, 
λάτιν. 


1. Η δημιουργία Τομέα εικαστικών τεχνών (γλυπτική, 
ζωγραφική, χαρακτική, φωτογραφία, χειροτεχνία κ.λπ.) 
καθώς και η δημιουργία Πινακοθήκης. 

Ια. Η συγκέντρωση λαογραφικού υλικού, προβολή της 
λαϊκής παράδοσης και τέχνης. 

Ιβ. Η ίδρυση και λειτουργία Δημοτικού Ωδείου σύμ¬ 
φωνα με τις ισχύουσες διατάξεις. 

Ιγ. Η δημιουργία Τμήματος μουσικής (διδασκαλία μου¬ 
σικών οργάνων) και η συγκρότηση μουσικών και χορω¬ 
διακών συνόλων. 

Ιδ. Η ίδρυση και λειτουργία δημοτικού κινηματογρά¬ 
φου, η ίδρυση κινηματογραφικής λέσχης καθώς και η 
οργάνωση κινηματογραφικών προβολών. 

Ιε. Η λειτουργία της Δημοτικής Βιβλιοθήκης και η 
προβολή και προώθηση του βιβλίου στους δημότες και 
κυρίως τη νεολαία. 

Ιστ. Η δημιουργία ηλεκτρονικής βάσης δεδομένων της 
Βιβλιοθήκης και η ηλεκτρονική της σύνδεση με άλλες 
Βιβλιοθήκες. 

Ιζ. Η έκδοση βιβλίων και εντύπων ή άλλης ηλεκτρονι¬ 
κής μορφής μέσων. 

Ιη. Η συνεργασία με τους τοπικούς φορείς για την 
ανάπτυξη πολιτιστικών, μουσικών και πνευματικών δρα¬ 
στηριοτήτων καθώς και η εκπόνηση και εφαρμογή σχε¬ 
τικών προγραμμάτων. 

Ιθ. Η συνεργασία με το Δήμο Αλίμου, με πολιτιστι¬ 
κού οργανισμού άλλων ΟΤΑ, φορείς του Δημοσίου και 
του Ιδιωτικού Δικαίου, ΟΤΑ άλλων χωρών (ανταλλαγές 
χορευτικών, θεατρικών, χορωδιών κ.λπ.) με στόχο την 
ενίσχυση της πολιτιστικής υποδομής και τη διεύρυνση 
του πεδίου των πολιτιστικών και καλλιτεχνικών πρω¬ 
τοβουλιών και παρεμβάσεων. 

2. ΠΕΡΙΟΥΣΙΑ του ΝΟΜΙΚΟΥ ΠΡΟΣΩΠΟΥ είναι: 

Η κινητή και ακίνητη περιουσία των Ν.Π. «Πολιτιστικό 
Κέντρο Δήμου Αλίμου», «Θουκυδίδειος Δημοτική Βιβλι¬ 
οθήκη Αλίμου» και «Μουσικό Εργαστήρι Δήμου Αλίμου» 
που ενοποιούνται. 

3. ΠΟΡΟΙ του ΝΟΜΙΚΟΥ ΠΡΟΣΩΠΟΥ είναι: 

Α. Επιχορηγήσεις και κάθε είδους παροχή από το 
Κράτος ή από οποιοδήποτε άλλο οργανισμό, Νομικό ή 
Φυσικό Πρόσωπο, είτε απευθείας προς το Νομικό Πρό¬ 
σωπο είτε προς το Δήμο Αλίμου για λογαριασμό του. 

Β. Κάθε είδους προσφορές, δωρεές, κληρονομιές και 
κληροδοσίες. 

Γ. Η Ετήσια επιχορήγηση του Δήμου Αλίμου ύψους 
300.050,00 € ετησίως καθώς επίσης και κάθε άλλη τα¬ 
κτική ή έκτακτη επιχορήγηση που αποφασίζεται από το 
Δημοτικό Συμβούλιο. 

Δ. Οι εισπράξεις από το αντίτιμο των παρεχόμενων 
από το νομικό πρόσωπο πραγμάτων ή υπηρεσιών. 

Ε. Οι πρόσοδοι από την περιουσία του Ν.Π. 

Στ. Το χρηματικό υπόλοιπο των ενοποιούμενων νομι¬ 
κών προσώπων. 

- Το Νομικό Πρόσωπο εκπροσωπείται στα δικαστήρια 
και σε κάθε δημόσια Αρχή από τον πρόεδρο του Δ.Σ. 
και όταν αυτός απουσιάζει ή κωλύεται, από τον Αντι¬ 
πρόεδρο. -Κάλυψη δαπάνης 

Από τις διατάξεις της απόφασης αυτής δεν προκαλεί- 
ται δαπάνη σε βάρος του ισχύοντος προϋπολογισμού 
του Δήμου Αλίμου, πέρα των ήδη εγγεγραμμένων Κ.Α. 
για επιχορήγηση των τριών Ν.Π. που συγχωνεύονται. 
Για το επόμενο έτος θα εγγράφει πίστωση σε Κ.Α. του 
πρ/σμου του Δήμου. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γενικού Γραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 44009 (4) 

Τροποποίηση της συστατικής πράξης του Ν.ΠΔΔ. «Δη¬ 
μοτικοί Παιδικοί- Βρεφικοί Σταθμοί Ζωγράφου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις του άρθρου 203 του π.δ/τος 410/1995 
(Φ.Ε.Κ. Α'/231) Δ.Κ.Κ. 

3. Το υπ’ αριθμ. 94/26.1.1981 προεδρικό διάταγμα που 
δημοσιεύθηκε στο Φ.Ε.Κ. 29/9.2.1981 τ.Α' και αφορά στην 
σύσταση ίδιου Νομικού Προσώπου στο Δήμο Ζωγράφου 
με την επωνυμία «Δημοτικοί Παιδικοί Σταθμοί Ζωγρά¬ 
φου», όπως τροποποιήθηκε. 

4. Την υπ’ αριθμ. 576/2005 απόφαση του Δημοτικού 
Συμβουλίου του Δήμου Ζωγράφου που αφορά στην 
τροποποίηση της συστατικής πράξης του Ν.Π.Δ.Δ. «Δη¬ 
μοτικοί Παιδικοί - Βρεφικοί Σταθμοί Ζωγράφου». 

5. Την υπ’ αριθμ. οικ. 16978/11.11.2003 απόφαση του Γ ενι¬ 
κού Γ ραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

Τροποποιούμε το άρθρο 3 του υπ’ αριθμ. 94/26.1.1981 
προεδρικού διατάγματος ως εξής: 

3. Σκοπός του Νομικού προσώπου είναι: 

Α. Η δημιουργία Παιδικών Βρεφικών Σταθμών εκπαί¬ 
δευσης και φύλαξης παιδιών δημοτών και εφόσον είναι 
και κάτοικοι του Δήμου Ζωγράφου, βρεφικής και παιδι¬ 
κής ηλικίας που οι μητέρες τους είναι εργαζόμενες και 
μικρών εισοδημάτων. 

Β. Εάν ο αριθμός της πληρώσεων των θέσεων των 
Σταθμών δε συμπληρωθεί με παιδιά της α) παραγράφου, 
να έχουν δικαίωμα εγγραφής και παιδιά κατοίκων μη 
δημοτών Ζωγράφου. 

- Κάλυψη δαπάνης 

Από τις διατάξεις αυτής της απόφασης δεν προκα- 
λείται επιπλέον δαπάνη σε βάρος του προϋπολογισμού 
του Ν.Π., έτους 2005 πέραν της εγγεγραμμένης. 

Κατά τα λοιπά ισχύει ως έχει το υπ’ αριθμ. 94/26.1.1981 
προεδρικό διάταγμα, όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 


Αριθμ. 59111 (5) 

Σύσταση Νομικού Προσώπου στο Δήμο Καλλιθέας Ν. 
Αττικής με το όνομα «47 η Σχολική Επιτροπή (14° Γυ- 
μνάσιο)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παραγράφου 8-15 του άρθρου 5 
του ν. 1894/1990 «Για την Ακαδημία Αθηνών και άλλες 
εκπαιδευτικές διατάξεις» (Α' 100). 

3. Τις διατάξεις του άρθρου 203 του π.δ. 410/1995 
(Φ.Ε.Κ. Α'231) «Δημοτικός και Κοινοτικός Κώδικας». 

4. Τις διατάξεις της παραγράφου 8 του άρθρου 9 του 
ν. 2640/1998 (Φ.Ε.Κ. 206/1998 τ.Α'). 

5. Την υπ’ αριθμ. 576/2005 απόφαση του Δημοτικού 
Συμβουλίου του Δήμου Καλλιθέας για σύσταση ίδιου 
Νομυχού Προσώπου με το όνομα «47 η Σχολική Επιτροπή 
(14° Γυμνάσιο). 

6. Την υπ’ αριθμ. οικ. 16978/12.11.2003 απόφαση του Γ ενι¬ 
κού Γ ραμματέα Περιφέρειας Αττικής, ΦΕΚ 1693/18.11.2003 
τ.Β' «Μεταβίβαση αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στον Γενικό Διευθυντή 
Περιφέρειας, στους προϊστάμενους των Διευθύνσεων 
Αυτοδιοίκησης - Αποκέντρωσης, Τοπικής Αυτοδιοίκησης 
και Διοίκησης Αν. Αττικής - Δυτ. Αττικής - Πειραιώς και 
στους Προϊσταμένους των τμημάτων των Διευθύνσεων 
αυτών», αποφασίζουμε: 

1. Συστήνουμε στο Δήμο Καλλιθέας του Νομού Αττικής 
Νομικό Πρόσωπο με την επωνυμία: «47 η Σχολική Επιτρο¬ 
πή (14° Γ υμνάσιο), το οποίο διέπεται από τις διατάξεις 
του άρθρου 203 του π.δ/τος 410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αγοράς αναλώσιμων 
υλικών κ.λ.π. 

β) Η εκτέλεση μικρών έργων επισκευής και συντήρη¬ 
σης των διδακτηρίων. 

γ) Η αποκατάσταση των φθορών και ζημιών των επί¬ 
πλων, εξοπλισμού και γενικά των διδακτηριακών εγκα¬ 
ταστάσεων. 

δ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα- τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Δήμου 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές .κλη¬ 
ροδοσίες, εισπράξεις από το αντίτιμο των 

παρεχόμενων πραγμάτων και υπηρεσιών. 

δ) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστή¬ 
ρια και σε κάθε δημόσια Αρχή από τον πρόεδρο του 
Δ.Σ. και όταν αυτός απουσιάζει ή κωλύεται, από τον 
Αντιπρόεδρο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

- Κάλυψη δαπάνης 

1. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Καλλιθέας ύψους 7.000 ευρώ περίπου για το τρέχον 
οικονομικό έτος και 21.000 ευρώ περίπου για καθένα 
από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση 
στον προϋπολογισμό του Δήμου Καλλιθέας οικονομι¬ 
κού έτους 2005 ύψους 7.000 ευρώ εις βάρος του Κ.Α.Ε. 
15.6711.0001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 59112 (6) 

Σύσταση Νομικού Προσώπου στο Δήμο Καλλιθέας Ν. 
Αττικής με το όνομα «48 η Σχολική Επιτροπή (12° Γυ- 
μνάσιο)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/ 1997 (ΦΕΚ 107/1997 τ.Α') 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες 
διατάξεις». 

2. Τις διατάξεις της παραγράφου 8-15 του άρθρου 5 
του ν. 1894/1990 «Για την Ακαδημία Αθηνών και άλλες 
εκπαιδευτικές διατάξεις» (ΑΊ00). 

3. Τις διατάξεις του άρθρου 203 του π.δ. 410/1995 
(Φ.Ε.Κ. Α'231) «Δημοτικός και Κοινοτικός Κώδικας». 

4. Τις διατάξεις της παραγράφου 8 του άρθρου 9 του 
ν. 2640/1998 (Φ.Ε.Κ. 206/1998 τ.Α'). 

5. Την υπ’ αριθμ. 577/2005 απόφαση του Δημοτικού 
Συμβουλίου του Δήμου Καλλιθέας για σύσταση ίδιου 
Νομικού Προσώπου με το όνομα «48 η Σχολική Επιτροπή 
(12° Γυμνάσιο). 

6. Την υπ’ αριθμ. οικ. 16978/12.11.2003 απόφαση του 
Γενικού Γραμματέα Περιφέρειας Αττικής, Φ.Ε.Κ. 1693/ 
18.11.2003 τ.Β' «Μεταβίβαση αρμοδιοτήτων και εξουσί¬ 
ας υπογραφής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» 
αποφάσεων, εγγράφων και άλλων πράξεων στον Γ ενι¬ 
κό Διευθυντή Περιφέρειας, στους προϊστάμενους των 
Διευθύνσεων Αυτοδιοίκησης - Αποκέντρωσης, Τοπικής 
Αυτοδιοίκησης και Διοίκησης Αν. Αττικής - Δυτ. Αττικής 
- Πειραιώς και στους Προϊσταμένους των τμημάτων των 
Διευθύνσεων αυτών», αποφασίζουμε: 

1. Συστήνουμε στο Δήμο Καλλιθέας του Νομού Αττικής 
Νομικό Πρόσωπο με την επωνυμία: «48 η Σχολική Επιτρο¬ 
πή (12° Γ υμνάσιο), το οποίο διέπεται από τις διατάξεις 
του άρθρου 203 του π.δ/τος 410/1995. 

2. ΣΚΟΠΟΣ του ΝΟΜΙΚΟΥ ΠΡΟΣΩΠΟΥ ΕΙΝΑΙ: 

α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αγοράς αναλώσιμων 
υλικών κ.λ.π. 

β) Η εκτέλεση μικρών έργων επισκευής και συντήρη¬ 
σης των διδακτηρίων. 

γ) Η αποκατάσταση των φθορών και ζημιών των επί¬ 
πλων, εξοπλισμού και γενικά των διδακτηριακών εγκα¬ 
ταστάσεων. 


δ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία τους και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3. ΠΟΡΟΙ της ΣΧΟΛΙΚΗΣ ΕΠΙΤΡΟΠΗΣ είναι: 

α) Η ετήσια επιχορήγηση του Δήμου 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κλη¬ 
ροδοσίες, εισπράξεις από το αντίτιμο των παρεχόμενων 
πραγμάτων και υπηρεσιών. 

δ) Πρόσοδοι από την περιουσία του. 

- Το Νομικό Πρόσωπο εκπροσωπείται στα δικαστήρια και 
σε κάθε δημόσια Αρχή από τον πρόεδρο του Δ.Σ. και όταν 
αυτός απουσιάζει ή κωλύεται, από τον Αντιπρόεδρο. 

- Κάλυψη δαπάνης 

1. Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Καλλιθέας ύψους 5.000 ευρώ περίπου για το τρέχον 
οικονομικό έτος και 15.000 ευρώ περίπου για καθένα 
από τα επόμενα οικονομικά έτη. 

2. Για την ανωτέρω δαπάνη έχει εγγράφει πίστωση 
στον προϋπολογισμό του Δήμου Καλλιθέας οικονομι¬ 
κού έτους 2005 ύψους 5.000 ευρώ εις βάρος του Κ.Α.Ε. 
15.6711.0001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2005 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚΑΤΕΡΙΝΗ ΓΙΑΒΑΣΗ 
-♦- 

Αριθμ. 21173 (7) 

Σύσταση Νομικού Προσώπου με την επωνυμία «Σχολική 
Επιτροπή Νηπιαγωγείου, Δ.Δ. Αμπελακίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τ ις διατάξεις του άρθρου 5 του ν. 1894/1990 «Γ ια την 
Ακαδημία Αθηνών και άλλες εκπαιδευτικές διατάξεις». 

2. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

3. Την υπ’ αριθμ. 124/2005 απόφαση του Δημοτικού 
Συμβουλίου Αμφιλοχίας, με την οποία συστήνετε στο 
Δ.Δ. Αμπελακίου του Δήμου Αμφιλοχίας, ίδιο Νομικό 
Πρόσωπο με την επωνυμία «Σχολική Επιτροπή Νηπια¬ 
γωγείου Δ.Δ. Αμπελακίου». 

4. Την υπ’ αριθμ. 241/18.8.1998 (ΦΕΚ 939/1.9.1998), από¬ 
φαση Γ ενικού Γ ραμματέα Περιφέρειας Δυτικής Ελλάδας, 
αποφασίζουμε: 

1. Συστήνουμε στο Δήμο Αμφιλοχίας του Ν. Αιτωλ/νίας, 
Νομικό Πρόσωπο Δημοσίου Δικαίου, με την επωνυμία 
«Σχολική Επιτροπή Νηπιαγωγείου Δ.Δ. Αμπελακίου». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις 
λειτουργικές δαπάνες καθαριότητας, φωτισμού, θέρμαν¬ 
σης, ύδρευσης, τηλεφώνου, αποχέτευσης, αναλώσιμων 
υλικών κ.λ.π. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων 
εξοπλισμού και γενικά των διδακτηρίων εγκαταστάσεων. 

δ) Η φροντίδα για την εξεύρεση άλλων πόρων & ο 
εφοδιασμός της σχολικής μονάδας με έπιπλα και σκεύη, 
με βιβλία για την σχολική βιβλιοθήκη και γενικά με όλα 
τα μέσα που είναι απαραίτητα για την λειτουργία τους 
& γενικότερα η λήψη όλων των μέτρων που κρίνονται 
αναγκαία για την στήριξη της διοικητικής λειτουργίας 
της σχολικής μονάδας. 

3. Το Νομικό Πρόσωπο «Σχολική Επιτροπή Νηπιαγω¬ 
γείου Δ.Δ Αμπελακίου», διοικείται από 5/μελή πενταμελή 
Διοικητικό Συμβούλιο το οποίο ορίζεται ως εξής: 

-Έναν Δημοτικό Σύμβουλο του Δήμου Αμφιλοχίας, 
Πρόεδρο του Τοπικού Συμβουλίου ως Πρόεδρο της 
Επιτροπής. 

- Από τον εκάστοτε Δ/ντή του Νηπιαγωγείου ως μέλος 
της Επιτροπής. 

- Από τον εκπρόσωπο του Συλλόγου γονέων και κηδε¬ 
μόνων του Νηπιαγωγείου που ορίζεται ν από το Σύλλογό 
του ή εάν δεν υπάρχει Σύλλογος, έναν Δημότη που 
ορίζεται με απόφαση του Δημάρχου Αμφιλοχίας, ως 
μέλος της Επιτροπής. 

- Από δύο (2) Δημοτικούς Συμβούλους ως μέλη της 
Επιτροπής. 

Η θητεία των μελών του Διοικητικού Συμβουλίου ακο¬ 
λουθεί την Δημοτική Περίοδο. 

4. Πόροι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του. 

στ) Περιουσία. 

5. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή, από τον Πρόεδρο του Διοικη¬ 
τικού Συμβουλίου και όταν αυτός κωλύεται ή απουσιάζει 
από τον αντιπρόεδρο. 

ΑΚΡΟΤΕΛΕΥΤΙΟ ΑΡΘΡΟ (ΚΑΛΥΨΗ ΔΑΠΑΝΗΣ) 

6. Από τις διατάξεις της απόφασης αυτής, προκαλείται 
δαπάνη σε βάρος του Νομικού Προσώπου της Σχολι¬ 
κής Επιτροπής του Νηπιαγωγείου Δ.Δ. Αμπελακίου του 
Δήμου Αμφιλοχίας το ύψους της οποίας δεν μπορεί να 
προσδιορισθεί. 

7. Η παρούσα να σταλεί για δημοσίευση στην Ε.τ.Κ. 
(Τεύχος Β') και να κοινοποιηθεί στο Δήμο Αμφιλοχίας 
Τ.Κ: 30500. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 20 Οκτωβρίου 2005 
Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-*- 

Αριθμ. 21115 (8) 

Κατάργηση Νομικού Προσώπου με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγεί¬ 
ου Αμπελακίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 5 του ν. 1894/1990 «Για την 
Ακαδημία Αθηνών και άλλες εκπαιδευτικές διατάξεις». 


2. Τις διατάξεις του άρθρου 203 του π.δ. 410/1995 (Δη¬ 
μοτικός και Κοινοτικός Κώδικας). 

3. Την υπ’ αριθμ. 103/1991 απόφαση Κοινοτικού Συμβου¬ 
λίου Αμπελακίου, σχετικά με την σύσταση ίδιου Νομικού 
Προσώπου με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Αμπελακίου». 

4. Την υπ’ αριθμ. ΕΣ 1770/21.1.1992, απόφαση Νομάρχη 
Αιτωλ/νίας η οποία δημοσιεύτηκε στο ΦΕΚ 116/25.2.1992 
(Τεύχος Β') με την οποία συστήθηκε ίδιο Νομικό Πρό¬ 
σωπο με την επωνυμία «Σχολική Επιτροπή Δημοτικού 
Σχολείου και Νηπιαγωγείου Αμπελακίου». 

5. Την υπ’ αριθμ. 127/2005 απόφαση Δημοτικού Συμβου¬ 
λίου Αμφιλοχίας, με την οποία καταργείται το Νομικό 
Πρόσωπο με την επωνυμία «Σχολική Επιτροπή Δημοτι¬ 
κού Σχολείου και Νηπιαγωγείου Αμφιλοχίας». 

6. Το άρθρο 9 παρ. 8 του ν. 2640/1998, «Δευτεροβάθμια 
Τεχνική - Επαγγελματική Εκπαίδευση & άλλες διατάξεις 
(ΦΕΚ 206 Α 1998)». 

7. Την υπ’ αριθμ. 241/18.8.1998 (ΦΕΚ 939/1.9.1998) απόφα¬ 
ση Γενικού Γραμματέα Περιφέρειας Δυτικής Ελλάδας, 
αποφασίζουμε: 

1. Καταργούμε την υπ’ αριθμ. Ε.Σ 1770/21.1.1992 από¬ 
φαση Νομάρχη, περί σύστασης Ν.Π. με την επωνυμία 
Σχολική «Επιτροπή Δημοτικού Σχολείου και Νηπιαγω¬ 
γείου Αμπελακίου». 

2. Ακροτελευταίο Αρθρο (κάλυψη δαπάνης) 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού, 
ούτε σε βάρος του προϋπολογισμού του Δήμου και του 
καταργηθέντος Νομικού Προσώπου. 

3. Η παρούσα απόφαση αυτή, να σταλεί για δημοσί¬ 
ευση στην Ε.τ.Κ. (Τεύχος Β') και να κοινοποιηθεί στο 
Δήμο Αμφιλοχίας Τ.Κ: 30500. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

I. Π. Μεσολογγίου, 20 Οκτωβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

- ♦ - 

Αριθμ. 16618 (9) 

Διορισμός μελών της Διοικητικής Επιτροπής Στρατιω¬ 
τικών Επιτάξεων στο Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1 .Τις διατάξεις του άρθρου 10 παρ. 2 του ν. 3260/2004 
(ΦΕΚ Α' 151) και την υπ’ αριθμ. ΔΟΑ/Φ. 12/17378/10.8.2004 
εγκύκλιο του ΥΠΕΣΔΔΑ. 

2. Τις διατάξεις του ν. 2503/1997 «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

3. Τ ις διατάξεις των άρθρων 32 και 33 του ν. 4442/1929 
«περί στρατιωτικών εισφορών και ναυλώσεων». 

4. Τις διατάξεις του π.δ/τος 115/1984 «περί διορισμού 
των μελών της Διοικητικής Επιτροπής Στρατιωτικών 
Επιτάξεων». 

5. Τις διατάξεις του άρθρου 9 του ν. 1649/1986 «περί 
μετονομασίας των Διοικητικών Δικαστηρίων Στρατιωτι¬ 
κών Επιτάξεων σε Διοικητικές Επιτροπές Στρατιωτικών 
Επιτάξεων». 

6. Τις διατάξεις του άρθρου 90 του «Κώδικα Νομοθε¬ 
σίας για την Κυνβέρνηση και το κυβερνητικά όργανα» 

που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

7. Τα υπ’ αριθμ. Φ851/7/39033 Σ.6070/11.10.2005 και 
425/1.11.2005 έγγραφα της μεραρχίας Υποστήριξης και 
του Πρωτοδικείου Τρικάλων αντίστοιχα με τα οποία 
προτείνονται νέα μέλη της Διοικητικής Επιτροπής. 

8. Το γεγονός ότι η θητεία των μελών της Διοικητι¬ 
κής Επιτροπής Στρατιωτικών Επιτάξεων της υπ’ αριθμ. 
14640, 13896/2004 απόφασής μας λήγει στις 15.11.2005, 
αποφασίζουμε: 

Α) Διορίζουμε ως μέλη της Διοικητικής Επιτροπής 
Στρατιωτικών Επιτάξεων του Ν. Τρικάλων τους κάτωθι: 

ΤΑΚΤΙΚΑ ΜΕΛΗ 

1. Σωτήριο Παπακώστα, Πρωτόδικη Τρικάλων. 

2. Αναστασία Κουτσογιαννούλη, Πρωτόδικη Τρικά¬ 
λων. 

3. Βαλαή Κων/νο, Λοχαγό (ΠΖ) της ΣΜΥ. 

4. Πανάγο Λεωνίδα, Λοχαγό (ΠΖ) της ΣΜΥ. 

5. Προϊστάμενο της ΔΟΥ Τρικάλων. 

ΑΝΑΠΛΗΡΩΜΑΤΙΚΑ ΜΕΛΗ 

1. Φωτεινή Μηλιώνη, Πρωτόδικη Τρικάλων. 

2. Αντζελίτα Παπαβασιλείου, Πρωτόδικη Τρικάλων. 

3. Φουρτούνα Αθανάσιο, Λοχαγό (ΠΖ) της ΣΜΥ. 

4. Σιδερή Ηλία, Λοχαγό (ΠΖ) της ΣΜΥ. 

5. Νόμιμο αναπληρωτή του Προϊσταμένου της ΔΟΥ 
Τ ρικάλων. 

Β) Καθήκοντα Προέδρου της ΔΕΣΕ ασκεί ο αρχαιότε¬ 
ρος από τους Πρωτόδικες. 

Γ) Η θητεία των μελών είναι για ένα (1) έτος από την 
ημερομηνία δημοσίευσης της απόφασης στην Εφημε¬ 
ρίδα της Κυβερνήσεως. 

Δ) Γραμματέας της επιτροπής ορίζεται η Γκέκα Χρυ¬ 
σαυγή, υπάλληλος της Δ/νσης Τοπικής Αυτοδιοίκησης 
και Διοίκησης Ν. Τρικάλων, του κλάδου ΠΕ Διοικητικού 
Οικονομικού. 

Ε) Από την απόφαση αυτή προκαλείται δαπάνη σε βά¬ 
ρος του κρατικού προϋπολογισμού το ύψος της οποίας 
δεν μπορεί να προσδιορισθεί. 

Ζ) Η απόφαση αυτή να δημοσιευθεί στην Εφημερίδα 
της Κυβερνήσεως. 

Τρίκαλα, 3 Νοεμβρίου 2005 

Ο Γ ενικός Γ ραμματέας Περιφέρειας 
ΦΩΤΙΟΣ ΓΚΟΥΠΑΣ 

-♦- 

Αριθμ. 43078 (10) 

Σύσταση δημοτικού νομικού προσώπου με την επωνυμία 
«Σχολική Επιτροπή Μου Νηπιαγωγείου Καλαμαριάς» 
στον Δήμο Καλαμαριάς του Νομού Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/1990). 

3. Τις διατάξεις της παρ.10 του άρθρου 6 του ν. 2503/ 
1997. 

4. Την υπ’ αριθμ. 430/2005 απόφαση του Δημοτικού 
Συμβουλίου Καλαμαριάς. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύθηκε στο ΦΕΚ 


1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής “Με εντολή Γενικού Γραμματέα” 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Συστήνουμε δημοτικό νομικό πρόσωπο με την επωνυ¬ 
μία «Σχολική Επιτροπή 14ου Νηπιαγωγείου Καλαμαριάς» 
στο Δήμο Καλαμαριάς του Νομού Θεσσαλονίκης. 

2. Σκοπός του νομικού προσώπου είναι: 

α) Η διαχείριση των πιστώσεων που διατίθενται από 
το Δήμο Καλαμαριάς για την κάλυψη των δαπανών λει¬ 
τουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ,λπ. 

β) Η καταβολή της αμοιβής στις καθαρίστριες του 
σχολείου. 

γ) Η εκτέλεση έργων για την επισκευή και συντήρηση 
του σχολικού κτιρίου και του κάθε είδους εξοπλισμού 
του. 

δ) Η ανάθεση λειτουργίας του σχολικού κτιρίου και η 
διαχείριση των εσόδων που προέρχονται από αυτό. 

ε) Η υποβολή εισηγήσεων προς την αρμόδια Διεύθυν¬ 
ση Πρωτοβάθμιας Εκπαίδευσης για τον εφοδιασμό του 
σχολείου και της βιβλιοθήκης του με έπιπλα ή άλλα είδη 
εξοπλισμού από τον ΟΣΚ και με βιβλία από το ΥΠΕΠΘ 
αντίστοιχα. 

στ) Η λήψη κάθε άλλου μέτρου που κρίνεται αναγκαίο 
για την λειτουργία της διοικητικής λειτουργίας των 
σχολικών μονάδων. 

ζ) Η καταβολή αποζημίωσης (εξόδων κίνησης) στους 
Σχολικούς Τροχονόμους. 

3. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του ν. 1894/1990. 

4. Πόροι της Σχολικής επιτροπής είναι: 

α) Η ετήσια επιχορήγηση του Δήμου Καλαμαριάς. 

β) Η ετήσια επιχορήγηση του κράτους. 

γ) Τα έσοδα από την εκμετάλλευση του σχολικού 
κυλικείου. 

δ) Κάθε είδους εισφορές, δωρεές, κληρονομιές και 
κληροδοσίες 

ε)Τα έσοδα από κάθε άλλη νόμιμη πηγή. 

5. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

6. Κάλυψη δαπάνης: Από τις διατάξεις της απόφα¬ 
σης αυτής προκαλείται δαπάνη σε βάρος του προϋπο¬ 
λογισμού του Δήμου Καλαμαριάς ύψους τουλάχιστον 
20.000,00 € για την επιχορήγηση των σχολικών επι¬ 
τροπών, που έχει εγγράφει στον Κ.Α. 00/6711-01 για το 
τρέχον έτος. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 43077 (11) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «24η Ενιαία Σχο¬ 
λική Επιτροπή 12ου Δημοτικού - 14ου Νηπιαγωγείου 
Δήμου Καλαμαριάς» στον Δήμο Καλαμαριάς του Ν. 
Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις του άρθρου 5 του ν. 1894/1990 (ΦΕΚ 
110/Α/27.8.1990). 

3. Τις διατάξεις της παρ.10 του άρθρου 6 του ν. 2503/ 
1997. 

4. Την υπ’ αριθμ. Ε.Σ. 8154/22.2.1995 απόφαση του Πε¬ 
ριφερειακού Διευθυντή Θεσσαλονίκης που αφορά την 
σύσταση του παραπάνω νομικού προσώπου. 

5. Την υπ’ αριθμ. 431/2005 απόφαση του Δημοτικού 
Συμβουλίου Καλαμαριάς. 

6. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφασή μας «περί ορισμού εισηγητών και μεταβίβαση 
εξουσίας υπογραφής “Με εντολή Γενικού Γραμματέα” 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

1. Τροποποιούμε την υπ’ αριθμ. Ε.Σ. 8154/22.2.1995 από¬ 
φαση του Περιφερειακού Διευθυντή Θεσσαλονίκης που 
αφορούσε τη σύσταση του νομικού προσώπου με την 
επωνυμία «24η Ενιαία Σχολική Επιτροπή 12ου Δημοτικού 
- 14ου Νηπιαγωγείου Δήμου Καλαμαριάς» η οποία μετο¬ 
νομάζεται σε «Σχολική Επιτροπή 12ου Δημοτικού Καλα¬ 
μαριάς» λόγω μεταστέγασης του 14ου Νηπιαγωγείου. 

2. Το νομικό πρόσωπο διοικείται από Διοικητικό Συμ¬ 
βούλιο, σύμφωνα με τις διατάξεις της παρ.3 του άρθρου 
203 του Δημοτικού και Κοινοτικού Κώδικα και της παρ.8 
του άρθρου 5 του ν. 1894/1990. 

3. Το νομικό πρόσωπο εκπροσωπείται στα δικαστή¬ 
ρια και σε κάθε δημόσια αρχή από τον Πρόεδρο του 
Διοικητικού Συμβουλίου και όταν αυτός κωλύεται από 
τον Αντιπρόεδρο. 

4. Κατά τα λοιπά ισχύει η υπ’ αριθμ. 8154/22.2.1995 από¬ 
φαση του Περιφερειακού Διευθυντή Θεσσαλονίκης. 

Κάλυψη δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Καλαμαριάς που αντιστοιχεί σε ποσοστό της 
συνολικής πίστωσης ύψους τουλάχιστον 32.000,00 € που 
έχει εγγράφει στον Κ.Α./00/6711-01 του προϋπολογισμού, 
για την επιχορήγηση των Σχολικών Επιτροπών, για το 
τρέχον έτος. 

Για καθένα από τα επόμενα έτη θα υπάρξει πρόβλεψη 
ανάλογης πίστωσης στον αντίστοιχο προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 


Αριθμ. 45905 + 45904 (12) 

Τροποποίηση της συστατικής πράξης του δημοτικού νο¬ 
μικού προσώπου με την επωνυμία «Αθλητικός Οργα¬ 
νισμός Δήμου Χαλάστρας» όσον αφορά την αύξηση 
της ετήσιας επιχορήγησης του Δήμου Χαλάστρας 
προς το νομικό πρόσωπο. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του π.δ. 410/1995 
(Δ.Κ.Κ.). 

2. Τις διατάξεις της παρ.10 του άρθρου 6 του ν. 2503/ 
1997. 

3. Την υπ’ αριθμ. Ε.Σ. 32219/14.9.1992 απόφαση του Νο¬ 
μάρχη Θεσσαλονίκης (ΦΕΚ 600/τ.Β77.10.1992) που αφορά 
τη σύσταση του νομικού προσώπου με την επωνυμία 
«Αθλητικός Οργανισμός Δήμου Χαλάστρας» όπως τρο¬ 
ποποιήθηκε και συμπληρώθηκε μεταγενέστερα. 

4. Την υπ’ αριθμ. 226/2005 απόφαση του Δημοτικού 
Συμβουλίου Χαλάστρας. 

5. Την υπ’ αριθμ. 5631/26.7.2000 (ΦΕΚ 1032/Β/22.8.2000) 
απόφαση του Γενικού Γραμματέα Περιφέρειας Κε¬ 
ντρικής Μακεδονίας όπως αναδημοσιεύτηκε στο ΦΕΚ 
1339/τ.Β/6.11.2000, τροποποιήθηκε και συμπληρώθηκε 
με την υπ’ αριθμ. 7427/19.8.2004 (ΦΕΚ 1293/Β723.8.2004) 
απόφαση μας «περί ορισμού εισηγητών και μεταβίβαση 
εξουσίας υπογραφής “Με εντολή Γενικού Γραμματέα” 
αποφάσεων, εγγράφων και άλλων πράξεων στο Γ ενικό 
Διευθυντή, Διευθυντές και Προϊσταμένους Διευθύνσεων, 
Τμημάτων και Γ ραφείων των Υπηρεσιών της Περιφέρει¬ 
ας Κεντρικής Μακεδονίας», αποφασίζουμε: 

Τροποποιούμε την παρ. 3α) της υπ’ αριθμ. Ε.Σ. 32219/ 
14.9.1992 απόφασης του Νομάρχη Θεσσαλονίκης (ΦΕΚ 
600/τ.Β77.10.1992) που αφορούσε τη σύσταση του νο¬ 
μικού προσώπου με την επωνυμία «Αθλητικός Οργα¬ 
νισμός Δήμου Χαλάστρας» όπως τροποποιήθηκε και 
συμπληρώθηκε μεταγενέστερα στο μέρος που αφορά 
την ετήσια επιχορήγηση του Δήμου Χαλάστρας προς 
το νομικό πρόσωπο, η οποία αυξάνεται από 14.673,51 € 
(5.000.000 δρχ.) σε 50.000,00 € τουλάχιστον. 

Από τις διατάξεις της απόφασης αυτής προκαλεί- 
ται δαπάνη σε βάρος του προϋπολογισμού του Δήμου 
Χαλάστρας ύψους τουλάχιστον 50.000,00 € που έχει 
εγγράφει στον Κ.Α. 00.6715.05 του προϋπολογισμού 
για το τρέχον έτος. Για τα επόμενα οικονομικά έτη θα 
υπάρξει πρόβλεψη ανάλογης πίστωσης στον αντίστοιχο 
προϋπολογισμό του έτους. 

Κατά τα λοιπά ισχύει η υπ’ αριθμ. Ε.Σ. 32219/14.9.1992 
απόφαση του Νομάρχη Θεσσαλονίκης (ΦΕΚ 600/τ.Β7 
7.10.1992) όπως τροποποιήθηκε και συμπληρώθηκε με¬ 
ταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 20 Οκτωβρίου 2005 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΣΤΑΜΑΤΗΣ ΤΣΙΑΚΙΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




